23.2.2023
FI
Euroopan unionin virallinen lehti
L 58/1403 KOMISSIO PILOTTIHANKKEET
LUKU PP 01 — TUTKIMUS JA INNOVOINTI (jatkoa) PP 01 23
(jatkoa)
PP 01 23 04
(jatkoa) — saumaton integrointi kolmella kielellä (EN, UA, RU) www.missingchildrenukraine.eu-verkkosivustoon, mukaan lukien ilmoittamislomake (vastaanotettavia) uusia tapauksia varten ja toiminto, jolla julkaistaan verkkovetoomuksia rajat ylittävistä kadonneita lapsia koskevista huolestuttavista tapauksista; — painettujen etsintäkuulutusten automaattinen luominen.
Lisäksi ehdotetussa pilottihankkeessa kehitetään kaksi muutakin välinettä: — yksityiset mobiilisovellukset (Android ja iOS), joilla helpotetaan kadonneiden lasten jäljitystä koskevan alustan helppoa käyttöä ja hallintaa mobiililaitteen avulla ja joissa tarjotaan virallisten tytärorganisaatioiden valtuutetuille käyttäjille kaikkialla Euroopassa suorat push-ilmoitukset sellaisia kadonneita lapsia koskeviin tapauksiin liittyvistä tilanteista/päivityksistä, jotka voisivat tiedon ja/tai alustan älykkään täsmäytysalgoritmin tulosten perusteella löytyä heidän kotimaassaan; — älykäs robottiohjelma (joka myös perustuu tekoälyyn), joka on suunniteltu erityisesti sosiaalista mediaa varten ja jonka avulla ukrainalaiset perheet voisivat ilmoittaa uudesta kadonnutta lasta koskevasta tapauksesta.
Facebook Messenger on tällä hetkellä tärkein viestintäväline, jota Ukrainan kansalaiset käyttävät saadakseen yhteyden kadonneiden lasten tapauksia käsittelevään ukrainalaisjärjestöön.
Tapauksen koko raportointiprosessi perustuu vain viestien vaihtoon, jota tukevat muutamat vapaaehtoiset, joilla on vaikeuksia käsitellä täysimääräisesti suurta määrää Messengerin kautta saatuja tietoja kadonneita lapsia koskevista tapauksista.
Robottiohjelman tarkoituksena on automatisoida katoamisesta ilmoittamista koskeva prosessi kokonaisuudessaan, pyytää ja saada vastauksia tiettyihin kysymyksiin älykkäällä tavalla sekä luoda tietokantaan uusia tapauksia, jotka liittyvät saatavilla olevaan näyttöön (kuvat, oikeudelliset asiakirjat jne.), jolloin ukrainalaiset tapausta käsittelevät henkilöt voivat keskittyä tapausten hoitoon sen sijaan, että he tallentavat ja vertaavat verkkokeskustelun kautta saatuja tietoja.
Ehdotetulla pilottihankkeella on välitön myönteinen vaikutus Ukrainan humanitaariseen kriisiin, mutta se voi myös luoda perustan kaikille kadonneiden lasten tapauksia käsitteleville järjestöille, jotka toimivat Missing Children Europe -järjestön alaisuudessa, jotta ne ovat valmistautuneita tuleviin samanlaajuisiin ja luonteeltaan samanlaisiin monikansallisiin hätätilanteisiin.
Lisäksi ehdotetun pilottihankkeen puitteissa käyttöön otettavat ilman huoltajaa olevia ukrainalaisia alaikäisiä koskevien tapausten hallinnointimenettelyt ja -välineet voitaisiin helposti ulottaa tulevaisuudessa koskemaan kaikkia ilman huoltajaa olevia alaikäisiä, jotka ovat kadoksissa unionissa, koska tiedämme, että vuosina 2018–2021 katosi yli 18 000 alaikäistä ja että yhä useammista heistä ilmoitetaan myös 116000-vihjepuhelinnumeroon (Euroopan yhteinen kadonneita lapsia koskeva vihjepuhelinnumero) eri puolilla Eurooppaa.
Pilottihankkeen tuloksista voi olla apua vastaavissa tilanteissa monille jäsenvaltioille ja Euroopassa kadoksissa olevia pakolaislapsia etsiville järjestöille.
Se voi myös auttaa luomaan yhteyksiä ja suojelemaan lapsia tai naisia/äitejä, kun heidän turvallisesta oleskelupaikastaan/sijainnistaan saadaan säännöllisesti tietoa.
Sovellusta voidaan käyttää myös äitien/naisten turvahälyttimenä.
1.
Tässä pilottihankkeessa voidaan hyödyntää ChildRescue-hankkeen onnistuneita tuloksia.
Kyseiseen hankkeeseen sisältyy kadonneita lapsia koskevista tapauksista (sekä aktiivisista että aiemmista tapauksista) erityinen tietokanta, jossa tiedot ja yksityiskohtainen data säilytetään tapauskohtaisesti, sekä älykäs väline, jonka avulla voidaan luokitella (jokaisesta aktiivisesta tapauksesta saatavilla olevien tietojen analyysin perusteella ja älykkäällä mallilla, joka vastaa aiempia tapauksia, koneoppimismalleja hyödyntäen) lapsen katoaminen, esimerkiksi karkaaminen/heitteille jättö, muu kuin perhekaappaus, perhekaappaus, huoltajuuskiistat, katoaminen ja vastentahtoinen katoaminen.
ChildRescuealustaa voidaan räätälöidä, parantaa ja päivittää, jotta se voi käsitellä Ukrainan sodan seurauksena kadonneita lapsia koskevia tapauksia.